Menntamálstofnun og Menntavísindasvið HÍ í samstarf Menntamálstofnun og Menntavísindasvið HÍ í samstarf Jóhanna Einarsdóttir og Arnór Guðmundsson Fulltrúar Menntavísindasviðs og Menntamálastofnunar við undirritun viljayfirlýsingarinnar . Menntavísindasvið og Menntamálastofnun munu skilgreina sameiginlega verkefni um fræðilega ráðgjöf , öflun , greiningu og úrvinnslu gagna á afmörkuðum sviðum . Jóhanna Einarsdóttir , forseti Menntavísindasviðs Háskóla Íslands , og Arnór Guðmundsson , forstjóri Menntamálastofnunar , hafa undirritað viljayfirlýsingu um samstarf sem felur í sér aukin tækifæri til rannsóknasamstarfs og gagnamiðlunar . Með samstarfinu er ætlunin að efla rannsóknir á menntun og nýta sameiginlega sérfræðiþekkingu og gögn . Í samningnum er kveðið á um að starfsfólki Menntavísindasviðs og nemendum í framhaldsnámi verði gert kleift að nýta sér gögn , sem Menntamálastofnun aflar , t.d. með prófum og þátttöku í alþjóðlegum könnunum , í rannsóknarskyni . Þá er ætlunin að fræðileg túlkun og greining gagna verði styrkt með því að miðla sérfræðiþekkingu milli stofnana . Sérstök áhersla verður lögð á greiningu niðurstaðna úr alþjóðlegum könnunum PISA og Talis , stöðuprófa í lestri , samræmdra prófa og á þróun námsgagna . Menntavísindasvið og Menntamálastofnun munu skilgreina sameiginlega verkefni um fræðilega ráðgjöf , öflun , greiningu og úrvinnslu gagna á afmörkuðum sviðum . Áætlað er að aðilar hittist á árlegum fundi með fulltrúum frá öllum samstarfsverkefnum og leggi mat á árangur samstarfsins og endurmeti áherslur . Jóhanna Einarsdóttir , forseti Menntavísindasviðs Háskóla Íslands : „ Við fögnum auknu samstarfi Menntavísindasviðs og Menntamálastofnunar . Það er mjög mikilvægt fyrir menntakerfið að sérfræðiþekking beggja þessara aðila nýtist við greiningu og túlkun samræmdra prófa og þróun námsgagna . “ Arnór Guðmundsson , forstjóri Menntamálastofnunar . „ Við hjá Menntamálastofnun væntum mikils af væntanlegu samstarfi við Menntavísindasvið Háskóla Íslands . Á Menntavísindasviði er mikil reynsla og þekking á menntun og skólastarfi sem er mikilvæg við fræðilega greiningu gagna og þróun kennslu og náms . Innan Menntamálastofnunar eru fyrir hendi gögn og sérþekking . Ætlunin er að opna aðgang fyrir kennara og nemendur á Menntavísindasviði og er von okkar að það muni nýtast í því sameiginlega markmiði að efla menntun á Íslandi . Í samstarfinu verður mikil áhersla á að tryggja persónuvernd og öryggi gagna . Jafnframt verða kröfur Háskólans um akademískt frelsi virtar og leitast við að stuðla að upplýstri umræðu um menntamál á Íslandi . “